CELEX: 32017R0135
Language: el
Date: 2017-01-23 00:00:00
Title: Κανονισμός (ΕΕ) 2017/135 του Συμβουλίου, της 23ης Ιανουαρίου 2017, για την τροποποίηση του κανονισμού (ΕΕ) 2016/1903 περί καθορισμού, για το 2017, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική θάλασσα

27.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 22/1
            
         ΚΑΝΟΝΙΣΜΌΣ (ΕΕ) 2017/135 ΤΟΥ ΣΥΜΒΟΥΛΊΟΥ
   της 23ης Ιανουαρίου 2017
   για την τροποποίηση του κανονισμού (ΕΕ) 2016/1903 περί καθορισμού, για το 2017, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική θάλασσα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2016/1903 του Συμβουλίου (1) καθορίζει τις αλιευτικές δυνατότητες για τον γάδο στις υποδιαιρέσεις ICES 22 έως 24 («απόθεμα γάδου της Δυτικής Βαλτικής») κατά τη διάρκεια της περιόδου από την 1η Ιανουαρίου έως τις 31 Ιανουαρίου και από την 1η Απριλίου έως τις 31 Δεκεμβρίου 2017.
            
         
               (2)
            
            
               Τον Δεκέμβριο του 2016 η επιστημονική, τεχνική και οικονομική επιτροπή αλιείας (ΕΤΟΕΑ) δημοσίευσε επιστημονική αξιολόγηση σχετικά με τις επιπτώσεις της απαγόρευσης της αλιείας για το απόθεμα γάδου της Δυτικής Βαλτικής κατά τη διάρκεια της περιόδου από την 1η Φεβρουαρίου έως τις 31 Μαρτίου 2017. Επιβεβαίωσε με την αξιολόγηση αυτή ότι η απαγόρευση θα ωφελήσει το εν λόγω απόθεμα.
            
         
               (3)
            
            
               Η απαγόρευση που προβλέπεται από τον κανονισμό (ΕΕ) 2016/1903 εφαρμόζεται επίσης στην αλιεία γάδου από αλιευτικό σκάφος μήκους κάτω των 15 μέτρων σε περιοχές στις οποίες το βάθος των υδάτων είναι κάτω των 20 μέτρων. Ωστόσο, στην αξιολόγηση της ΕΤΟΕΑ αναφέρεται ότι ο περιορισμός της αλιείας γάδου από τέτοια σκάφη στις περιοχές αυτές δεν συμβάλλει σημαντικά στην αποκατάσταση του συγκεκριμένου αποθέματος.
            
         
               (4)
            
            
               Επιπλέον, η πλήρης αναστολή των αλιευτικών δυνατοτήτων στη Δυτική Βαλτική θα μπορούσε να έχει ανεπιθύμητες συνέπειες σε άλλα αποθέματα γάδου στη Βαλτική, ειδικότερα στο ανατολικό απόθεμα, λόγω της πιθανής μετατόπισης των αλιευτικών δραστηριοτήτων.
            
         
               (5)
            
            
               Επιπλέον, η χορήγηση άδειας αλιείας σε σκάφη μήκους έως 15 μέτρα και σε θαλάσσιες περιοχές με βάθος έως 20 μέτρα θα προσφέρει τη δυνατότητα σε περιορισμένο αριθμό αλιέων να συνεχίσουν τις αλιευτικές τους δραστηριότητες και να προσανατολιστούν προς άλλα είδη εκτός του γάδου.
            
         
               (6)
            
            
               Ως εκ τούτου, είναι αναλογικό να επιτραπεί σε σκάφη συνολικού μήκους έως 15 μέτρων το δικαίωμα να αλιεύουν σε ύδατα βάθους έως 20 μέτρων.
            
         
               (7)
            
            
               Δεν θα πρέπει να δοθούν τέτοιες αλιευτικές δυνατότητες σε σκάφη τύπου «ζευγαρωτής τράτας», ανεξαρτήτως μήκους, λόγω της υψηλής αλιευτικής ικανότητας των εν λόγω σκαφών.
            
         
               (8)
            
            
               Για να εξασφαλιστεί ο αποτελεσματικός έλεγχος και η παρακολούθηση της αλιευτικής ζώνης όταν το βάθος είναι έως 20 μέτρα, είναι αναγκαίο να εξασφαλισθεί ότι όλα τα εμπλεκόμενα σκάφη είναι εξοπλισμένα με σύστημα παρακολούθησης σκαφών, σύμφωνα με το άρθρο 9 παράγραφος 2, του κανονισμού (ΕΚ) αριθ. 1224/2009 του Συμβουλίου (2). Ως εκ τούτου, το άρθρο 9 παράγραφος 5 του εν λόγω κανονισμού, το οποίο επιτρέπει στα κράτη μέλη να απαλλάσσουν τα αλιευτικά σκάφη συνολικού μήκους έως 15 μέτρα από την υποχρέωση να είναι εξοπλισμένα με σύστημα παρακολούθησης σκαφών, δεν πρέπει να ισχύει στην αλιεία αποθεμάτων γάδου της Δυτικής Βαλτικής.
            
         
               (9)
            
            
               Για να εξασφαλιστεί η βιώσιμη εκμετάλλευση του αποθέματος γάδου της Δυτικής Βαλτικής, σύμφωνα με τον κανονισμό (ΕΕ) 2016/1139 του Ευρωπαϊκού Κοινοβουλίου και του Συμβουλίου (3), η ευελιξία από έτος σε έτος που θεσπίστηκε με το άρθρο 15 παράγραφος 9 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (4) για τους σκοπούς της υποχρέωσης εκφόρτωσης δεν θα πρέπει να ισχύει για το εν λόγω απόθεμα.
            
         
               (10)
            
            
               Κατά συνέπεια, ο κανονισμός (ΕΕ) 2016/1903 θα πρέπει να τροποποιηθεί αναλόγως.
            
         
               (11)
            
            
               Η απαγόρευση αλιείας για τον γάδο στις υποδιαιρέσεις ICES 22 έως 24 που θεσπίστηκε με τον κανονισμό (ΕΕ) 2016/1903 τίθεται σε εφαρμογή την 1η Φεβρουαρίου 2017. Για να είναι πλήρως αποτελεσματικός, ο παρών κανονισμός θα πρέπει, συνεπώς, να εφαρμόζεται από την ίδια ημερομηνία και να αρχίσει να ισχύει την επομένη της δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΕ) 2016/1903, η καταχώριση που αφορά τον γάδο στις υποδιαιρέσεις 22 έως 24 αντικαθίσταται από το ακόλουθο κείμενο:
   
      
                  
                     «Είδος:
                  
               
               
                  Γάδος
                  
                     Gadus morhua
                  
               
               
                  
                     Ζώνη:
                  
               
               
                  Υποδιαιρέσεις 22-24
                  (COD/3BC+24)
               
            
                  Δανία
               
               
                  2 444 
               
               
                   
               
               
                   
               
            
                  Γερμανία
               
               
                  1 194 
               
               
                   
               
               
                   
               
            
                  Εσθονία
               
               
                  54
               
               
                   
               
               
                   
               
            
                  Φινλανδία
               
               
                  48
               
               
                   
               
               
                   
               
            
                  Λετονία
               
               
                  202
               
               
                   
               
               
                   
               
            
                  Λιθουανία
               
               
                  131
               
               
                   
               
               
                   
               
            
                  Πολωνία
               
               
                  654
               
               
                   
               
               
                   
               
            
                  Σουηδία
               
               
                  870
               
               
                   
               
               
                   
               
            
                  Ένωση
               
               
                  5 597 
               
               
                   
               
               
                   
               
            
                  TAC
               
               
                  5 597  (5)
                  
               
               
                   
               
               
                  Αναλυτικό TAC
                  Δεν εφαρμόζεται το άρθρο 3 παράγραφοι 2 και 3 του κανονισμού (ΕΚ) αριθ. 847/96
                  Δεν εφαρμόζεται το άρθρο 4 του κανονισμού (ΕΚ) αριθ. 847/96
                  Δεν εφαρμόζεται το άρθρο 15 παράγραφος 9 του κανονισμού (ΕΕ) αριθ. 1380/2013
               
            
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Ιανουαρίου 2017.
      
         
            Για το Συμβούλιο
         
         
            Ο Πρόεδρος
         
         R. GALDES
      
   
   
      (1)  Κανονισμός (ΕΕ) 2016/1903 του Συμβουλίου της 28ης Οκτωβρίου 2016 περί καθορισμού, για το 2017, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2016/72 (ΕΕ L 295 της 29.10.2016, σ. 1).
   
      (2)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
   
      (3)  Κανονισμός (ΕΕ) 2016/1139 του Ευρωπαϊκού Κοινοβουλίου και του Συμβουλίου, της 6ης Ιουλίου 2016, για τη θέσπιση πολυετούς σχεδίου για τα αποθέματα γάδου, ρέγγας και παπαλίνας της Βαλτικής θάλασσας και για τις αλιευτικές δραστηριότητες εκμετάλλευσης των εν λόγω αποθεμάτων, για την τροποποίηση του κανονισμού (ΕΚ) αριθ. 2187/2005 του Συμβουλίου και για την κατάργηση του κανονισμού (ΕΚ) αριθ. 1098/2007 του Συμβουλίου (ΕΕ L 191 της 15.7.2016, σ. 1).
   
      (4)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
   
      (5)  Η ποσόστωση αυτή μπορεί να αλιεύεται από την 1η Ιανουαρίου έως τις 31 Ιανουαρίου και από την 1η Απριλίου έως τις 31 Δεκεμβρίου 2017. Ωστόσο, τα αλιευτικά σκάφη συνολικού μήκους κάτω των 15 μέτρων (εκτός από τα σκάφη τύπου «ζευγαρωτής τράτας»), τα οποία είναι εξοπλισμένα με σύστημα παρακολούθησης σκαφών σύμφωνα με το άρθρο 9 παράγραφος 2 του κανονισμού (ΕΚ) αριθ. 1224/2009, επιτρέπεται επίσης να αλιεύουν αυτή την ποσόστωση από την 1η Φεβρουαρίου έως τις 31 Μαρτίου 2017 σε περιοχές στις οποίες το βάθος των υδάτων είναι μικρότερο από 20 μέτρα. Το άρθρο 9 παράγραφος 5 του κανονισμού (ΕΚ) αριθ. 1224/2009 δεν εφαρμόζεται.»